Adriean Videanu are un nou dosar penal. A fost acuzat, în calitate de fost primar al Capitalei, de abuz în serviciu.

Ancheta vizează modul în care a fost repartizat un teren din nordul Capitalei pe care ulterior a fost ridicat Liceul francez.

Tribunalul București a decis ca procurorii de la Parchetul General să reia ancheta pornită de la o plângere făcută de o societate comercială pe numele lui Adriean Videanu din 2009 pentru acuzații de abuz în serviciu.

Instanța a dispus ca procurorii să completeze urmărirea penală pentru care în luna aprilie a acestui an au dat o soluție de clasare.

Firma a depus o plângere penală atât pe numele lui Adriean Videanu în calitate de primar al Capitalei, cât și pe numele a doi funcționari din cadrul Primăriei, după ce în cursul anului 2000, Adriean Videanu ar fi refuzat să pună în aplicare o decizie judecătorească ce dădea drept de folosință firmei respective asupra terenului unde, ulterior, a fost construit Liceul francez.